
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

9. számú előterjesztés

Alsónyék Község Önkormányzata Képviselő-testületének 2025. február 11-én
08.00 órakor megtartandó ülésére

a Mentha Aquatica Kft.-vel, vérszállításra kötött vállalkozási szerződés III. módosítása

	
Előterjesztő: Molnár István János polgármester

Készítette: Takaróné dr. Mihó Beatrix mb.hatósági irodavezető
                      
Törvényességi ellenőrzést végezte: Dr. Firle-Paksi Anna aljegyző

Tárgyalja: 
Gazdasági és Szociális Bizottság: 2025.02.11.





Tisztelt Képviselő-testület!
	

Alsónyék Község Önkormányzat Képviselő-testülete a 7/2016. (II.9.) önkormányzati határozatával hagyta jóvá a Mentha Aquatica Kft-vel 2016. február 10. napján megkötött vállalkozási szerződést. A szerződést a felek, a háziorvosi rendelőből történő vérszállításra kötötték (a Vállalkozó a betegektől levett vért szállítja el Alsónyékről Szekszárdra, havi egy alkalommal) 2016. december 31. napjáig. A vállalkozási szerződés hatályát a Felek határozatlan időre módosították (a szerződés I. módosítását Alsónyék Község Önkormányzat Képviselő-testülete 18/2017. (II.23.) önkormányzati határozatával hagyta jóvá.)

A vállalkozási szerződést II. számú módosítását,- mely díjemelésre vonatkozó módosítás volt- a Képviselő-testület 21/2024. (III.1.) önkormányzati határozatával hagyta jóvá.

Mészáros Vilmosné a Mentha Aquatica Kft. ügyvezetője 2025. február 4-én érkezett levelében (1. sz. melléklet) jelezte, hogy 2025. február 1. napjától már nem tartozik az általános ÁFA körbe, vállalkozása általános adómentessé vált, így változott az adószáma is. Ezáltal a vállalkozási szerződés 5. pontjában szereplő bruttó 310 Ft/km díjmeghatározás a továbbiakban nettó összegben kerül meghatározásra - tartalmazva már az idei infláció mértékét, - nettó 253 Ft/km összegben. A határozatlan idejű szerződés továbbra is tartalmazza, hogy a vállalkozói díj mértéke évente e KSH által közzétett évi infláció mértékével emelkedik.

Mindezekre figyelemmel kérjük a Tisztelt Képviselő-testületet, hogy a vállalkozási szerződés III. sz. módosítását hagyják jóvá.


H a t á r o z a t i   j a v a s l a t :

a Mentha Aquatica Kft. –vel, vérszállításra kötendő szerződés III. módosítására

Alsónyék Község Önkormányzatának Képviselő-testülete 
a) a 7/2016.(II.9.) önkormányzati határozatával jóváhagyott és a Mentha Aquatica Kft.-vel (7140 Bátaszék, Lajvér u. 48., képviseli: Mészáros Vilmosné) kötött vérszállításra vonatkozó vállalkozási szerződés 5. pontját az alábbiak szerint módosítja: 

„5. A Megbízó a Vállalkozónak a feladat elvégzéséért- alkalmanként 40 km figyelembevételével - 2025. február 1. napjától nettó 253 Ft/km díjat fizet, havi kifizetéssel. Az adott hónapra vonatkozó díj kifizetése a következő hónap 10. napjáig esedékes, a Vállalkozó által kiállított számla ellenében. A vállalkozói díj mértéke 2026. január 1-jétől évente, a KSH által közzétett évi infláció mértékével emelkedik.”
b) felhatalmazza a polgármestert a vállalkozói szerződés módosításának aláírására.

Vállalkozási szerződés III. MÓDOSÍTÁSA[footnoteRef:1]                     [1:   a szerződés módosítást Alsónyék Község Önkormányzatának Képviselő-testülete a    /2025.(…..) önk.-i határozatával hagyta jóvá.] 



mely létrejött egyrészről Alsónyék Község Önkormányzata (7148 Alsónyék, Fő u. 1., képviseli: Molnár István János polgármester), mint megbízó (a továbbiakban: Megbízó)

másrészről Mentha Aquatica Kft. (7140 Bátaszék, Lajvér u. 48., képviseli: Mészáros Vilmosné ügyvezető), mint vállalkozó (a továbbiakban: Vállalkozó) között az alulírott napon és helyen, az alábbi feltételek szerint:

I. Előzmények

Felek 2016. február 10. napján vállalkozási szerződést kötöttek vérszállításra a háziorvosi rendelőkből, melyet Alsónyék Község Önkormányzatának Képviselő-testülete a 7/2016.(II.09.) önkormányzati határozatával hagyott jóvá. Ezen szerződést felek 2025. február 1-jével az alábbiak szerint módosítják:


II. Módosítások

1. Az eredeti szerződés 5. pontja az alábbiak szerint módosul: 

„5. A Megbízó a Vállalkozónak a feladat elvégzéséért - alkalmanként 40 km figyelembevételével – 2025. február 1. napjától nettó 253 Ft/km díjat fizet, havi kifizetéssel. Az adott hónapra vonatkozó díj kifizetése a következő hónap 10. napjáig esedékes, a Vállalkozó által kiállított számla ellenében.
A vállalkozói díj mértéke 2026. január 1-jétől évente, a KSH által közzétett évi infláció mértékével emelkedik.”

2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 4 eredeti példányban aláírták.

Alsónyék, 2025. 

